**«Отбасы - тәрбие басы, мектеп –тәрбие жаршысы»**

**Күні:**

**Мақсаты:**  Отбасы – әр адамның шағын отаны. Ол қоғамның бір бөлшегі, от бар жерде өмір бар. Отбасында адамдардың алатын орны туралы түсінік беру. Жанұядағы ата-ана және бала арасындағы қарым-қатынасты нығайту.

Адамгершілік, әдеп-инабат тағылымын алуға, жақсы қасиеттерді бойына сіңіру, жақсыдан үйреніп, жаманнан жиренуге баулу.

Оқушылардың бойына ата-анаға деген сүйіспеншілігін, құрмет сезімін ояту, адал да парасатты ұл мен қыз тәрбиелеу.

Түрі: сайыс сабақ

**Көрнекіліктері:** отбасы плакат, тәрбие туралы нақыл сөздер, тапсырмалар жазылған карточкалар,

**Сабақ жоспары:** Ұйымдастыру

**І бөлім** Топқа бөлу, әр топ өздерін таныстырады

**ІІ бөлім.** «Білімдіге дүние жарық»

**ІІІ бөлім** «Тығырықтан шығу»

**VI бөлім** «Тіл өнері»

**V бөлім** Қортынды.

**І. Ұйымдастыру.** Оқушылармен амандасу, сабаққа назарын аударту.

**Сабақ барысы**

Тәрбие сабағымызды бастамас бұрын сөзжұмбақ шешіп алайық.

**Сөзжұмбақ.**

Жүрген жерiн жалмайды, Тастан басқа қалмайды (от)

Мемлекеттік рәміздің бірі.

Еңбек құралы.

Ең жақын адам.

Уақыт өлшемі.

Ырыс алды - ....

|  |  |
| --- | --- |
| **О** | *Т* |
| **Т** | *у* |
| **Б** | *а* | *л* | *т* | *а* |
| **А** | *н* | *а* |
| **С** | *а* | *ғ* | *а* | *т* |
| **Ы** | *н* | *т* | *ы* | *м* | *а* | *қ* |

Сөзжұмбағымыздан Отбасы деген сөз шықты яғни, бүгінгі тәрбие сағатымыз отбасы туралы болмақ.

Бүгін біз «Тәрбиенің ең тамаша мектебі – отбасы» тақырыбындағы тәрбие сағатында бала тәрбиесі, оның жан - жақты дамуы бағытында өз ойымызды ортаға салмақпыз. Отбасы – адам баласының түп қазығы, алтын ұясы. Адам баласы шыр етіп дүниеге келгеннен бастап, сол ортаның ыстық суығына бейімделіп, ықпалына көніп, осында ер жетеді. Әке шаңырақ иесі. Отбасы мүшелерінің жауапкершілігі толығымен ер - азаматқа жүктеледі. Әйел – отбасының ұйтқысы. Баланы өсіріп тәрбиелеу - ата - ананың міндеті. Бала әкеден ақыл, анадан мейірім алады. Тәртіпті де тәрбиелі ұрпақ тәрбиелеу – отбасы мен мектептен алған үлгі - өнеге жиынтығының жемісі. Бүгінгі сабақ сайыс түрінде өтеді. Алдымен 3 топқа бөліп аламыз.

**І бөлім Таныстыру.** «Алтын ұя» тобы және «Берекелі отбасы» тобы. «Өнерлі отбасы тобы»

- Алдымен топтың атын таныстырып мағлұмат береді.Топ басшылары  топ мүшелерінің атын еркелетіп  айтып  таныстырасыздар.Ойын әрі қарай жалғаса береді.

Керемет! Яғни өз  есімдеріңізді еркелетіп айтқанда  көңіл –күйлеріңіз бір серпіліп қалды деп ойлаймын.

**ІІ бөлім. «Білімдіге дүние жарық»** деп аталады. Мұнда топтың шапшаңдылығын, біліктілігін аңғарамыз. Ендеше викториналық сұрақтар беріледі.

**І топ**

1. Балдан тәтті не? ( бала)

2. Әкеден балаңа берілетін зат ( мұра)

3. Үйдегі алтын адам кім? ( ана)

4. Бес дұшпанды атаңдар? ( өсек, өтірік, мақтаншақ, еріншек, бекер мал шашпақ)

**ІІ топ**

1. Тәрбие мен білімнің ордасы ( мектеп)

2. 18 жасқа толмаған адам ( бала)

3. «Өзін - өзі тану» бағдарламасының авторы кім? ( С. Назарбаева)

4. Екі адамның бір - біріне деген адалдығы ( достық)

**ІІI топ**

1. Жасөспірім бала неше жастан бастап қылмыстық жауапкершілікке тартылады? ( 14 жас)

2. Мемлекеттік рәміздерді ата ( елтаңба, ту, гимн)

3. Қара шаңырак иесі кім? ( кенже ұл)

4. Үш арсызды ата? ( ұйқы, тамақ, күлкі)

**ІІІ бөлім «Тығырықтан шығу**» деп аталады. Мұнда жағдаяттық сауалдар беріледі.

Өз пікірлеріңізді білдіресіздер.

**І топ**

1. Сенің өзіңнің жақын адал досың бар, бірақ онымен дос болуға ата - анаң қарсы.

Сен не істейсің?

**ІІ топ**

1.Сен тәртіпсіздік жасадың. Мұғалім саған қатты-қатты ескерту жасады. Сен не істейсің?

**ІІI топ**

1. Сыныпта сабақтан себепсіз көп қалып қоятын оқушы бар. Ол оқушыға деген көз қарасың қандай?

**VI бөлім «Тіл өнері»** мақал мәтелдің жалғасын табу. Яғни мұнда қай топ бірінші қол көтереді, сол топ жауап береді.

1. Атаның баласы болма,....................... ( халықтың баласы бол)

2. Ұяда не көрсең,..................................( ұшқанда соны ілерсің)

3. Балалы үй базар,.................................( баласыз үй қу мазар)

4. Ата көрген оқ жонар,..........................( ана көрген тон пішер)

5. Ананың сүті – бал,..............................( баланың тілі – бал)

6. Туған үйдің түтіні жылы,...................( туған ананың күтімі жылы)

7. Анаңа ауыр сөз айтпа,........................( артыңа ауыр жүк артпа)

8. Әке – асқар тау,............................ ( ана - шалқар көл)

**V бөлім Қортынды.**

**І топ**

Ата-ана алдындағы әдептілік-баланың бармақтай кезінде бойына табиғи дарыған қасиет болуы тиіс. Ата-анасын сыйлау,елді сыйлау. Ата-әжесін құрметтеу-өмірді құрметтеу.

Ұл-қыз, ата-анасын, үлкендерді қуанышқа бөлеп, бақытқа кенелтем десе, алдымен әдепті болулары керек.

**ІІ топ**

Адам жемісін, ата-ана жеміс ағашына ұқсайды. Жеміс ағашын жақсы қарап күткендей, ата-анаңды аялап бақсаң, арманың орындалады.

Әдепті, адал ұл-қыздарың міндеті ата-аналарының тірісінде көрсеткен қызыметімен бітпейді. Ата-аналарың олар дүниеден қайтқанда да жиі есіне алады.

**ІІI топ**

Ата-ананың қадірін білмеген, халқының қадірін білмейді.

Кейбір тәрбиесіз, арсыз балалар ата-анасына қарсы сөйлеп, тыңдамай жатады. Ондай қылықтардан аулақ болып, ана, әке, апа, қарындас-туыстарыңды сыйлап жүріңдер. Әке-тірегің, қамқоршың, асқар тауың, Ана-жарық дүние әкелуші.

**Мұғалім:**

О, Ата-анам

Таянышым тірегім!

Бар бақытты бір басыңа тіледім

Бізді жақсы болсын екен деп қашанда

Лүпілдейді сенің қамқор жүрегің!- дей келе ата –аналарға сөз беріледі.

**Қорытындылау**

Сонымен балалар біз бүгін сендермен бірге үлкен тақырып аясында ой бөлістік. Ата-анамызды ардақтап, құрметтеп, сыйлау біздің басты міндетіміз.

Отбасы – бұл қоғамның негізі. Баланың да болашақта жақсы азамат болып өсуі, тәрбиелі болу отбасына берілген тәрбие байланысты болмақ.

**І топ**

1. Балдан тәтті не?

2. Әкеден балаңа берілетін зат

3. Үйдегі алтын адам кім?

4. Бес дұшпанды атаңдар?

**І топ**

1. Сенің өзіңнің жақын адал досың бар, бірақ онымен дос болуға ата - анаң қарсы.

Сен не істейсің?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ІІ топ**

1. Тәрбие мен білімнің ордасы

2. 18 жасқа толмаған адам

3. «Өзін - өзі тану» бағдарламасының авторы кім?

4. Екі адамның бір - біріне деген адалдығы

**ІІ топ**

1.Сен тәртіпсіздік жасадың. Мұғалім саған қатты-қатты ескерту жасады. Сен не істейсің?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ІІI топ**

1. Жасөспірім бала неше жастан бастап қылмыстық жауапкершілікке тартылады?

2. Мемлекеттік рәміздерді ата

3. Қара шаңырак иесі кім?

4. Үш арсызды ата?

**ІІI топ**

1. Сыныпта сабақтан себепсіз көп қалып қоятын оқушы бар. Ол оқушыға деген көз қарасың қандай?

  

 

  

